આ રીતે ભગત્કૃપાથી સમગ્ર ગીતાની ટીકા અલગઅલગ કુલ દશ ખંડોમાં ગીતાપ્રેસ દ્વારા પ્રકાશિત થઇ. એમને પ્રકાશિત કરવાના કાર્યમાં કાગળ વગેરેની કેટલીય મુશ્કેલીઓ આવતી રહી, તેમ છતા પણ સત્સંગી ભાઇઓના પ્રયત્નથી એમને પ્રકાશિત કરવાનું કાર્ય ચાલતું રહ્યું. લોકોએ પણ એ પુસ્તકોનો ઉત્સાહ તેમ જ પ્રસન્નતાપૂર્વક સ્વીકર કર્યો, જેથી કેટલાંક પુસ્તકોનાં બે બે, ત્રણ ત્રણ સંસ્કરણો પણ નીકળી ગયાં.